ระทึก ไฟไหม้เหมืองทองแอฟริกาใต้ อพยพคนงานกว่า 400 คน
ระทึก ไฟไหม้เหมืองทองแอฟริกาใต้ อพยพคนงานกว่า 400 คน,เกิดเหตุไฟไหม้ในเหมืองทองคำแห่งหนึ่งของแอฟริกาใต้ ที่ความลึกกว่า 2 กม. ล่าสุดเจ้าหน้าที่สามารถอพยพคนงานออกมาได้มากกว่า 400 คน แต่ยังเหลือคนงานอีกเกือบ 20 คนที่ยังไม่ทราบชะตากรรม,สำนักข่าวต่างประเทศรายงานว่า เกิดเหตุไฟไหม้ที่เหมืองทองคำ คาซาซาเลตู ใกล้เมือง คาร์ลตันวิลล์ ทางตะวันตกของจังหวัดเกาเตง ประเทศแอฟริกาใต้ โดยล่าสุดเจ้าหน้าที่สามารถช่วยเหลือคนงานที่ติดอยู่ใต้ดินออกมาได้แล้ว 468 คน แต่ยังเหลือคนงานอีกอย่างน้อย 18 คนที่ยังติดอยู่ภายในเหมือง และจนถึงขณะนี้ยังไม่ทราบชะตากรรม,บริษัท ฮาร์โมนี โกลด์ ซึ่งเป็นเจ้าของเหมืองทองคำแห่งนี้ เปิดเผยในแถลงการณ์ว่า เหตุไฟไหม้เกิดขึ้นในเวลาประมาณ 9:40น. ตามเวลาท้องถิ่น (ราว 14:40น. ตามเวลาไทย) ระหว่างการซ่อมบำรุงระบบทำความเย็นที่ความลึก 2,300 ม. โดยขณะนี้เจ้าหน้าที่ก็กำลังพยายามควบคุมเพลิงอยู่,แถลงการณ์ของ ฮาร์โมนี โกลด์ ระบุด้วยว่า ได้เรียกทีมกู้ภัยซึ่งได้รับการฝึกฝนเป็นพิเศษอีก 6 ทีม เข้ามาช่วยในภารกิจกู้ภัยแล้ว ขณะที่ปฏิบัติการทุกอย่างของเหมืองแห่งนี้จะถูกระงับชั่วคราว,ทั้งนี้ แอฟริกาใต้นับเป็นประเทศที่มีเหหมืองทองคำที่ลึกที่สุดในโลก และถูกจัดให้เป็นเหมืองที่อันตรายที่สุดในโลกในยุคแบ่งแยกสีผิว แต่เมื่อปี 2014 นับเป็นปีที่มีผู้เสียชีวิตในอุตสาหกรรมเหมืองน้อยที่สุดในประวัติศาสตร์ของแอฟริกาใต้ โดยมีผู้เสียชีวิตเพียง 84 ราย แต่เกินครึ่งหรือ 44 ราย เป็นผู้เสียชีวิตระหว่างการทำเหมืองทอง
เกิดเหตุไฟไหม้ในเหมืองทองคำแห่งหนึ่งของแอฟริกาใต้ ที่ความลึกกว่า 2 กม. ล่าสุดเจ้าหน้าที่สามารถอพยพคนงานออกมาได้มากกว่า 400 คน แต่ยังเหลือคนงานอีกเกือบ 20 คนที่ยังไม่ทราบชะตากรรม
ไฟไหม้,เหมืองทองคำ,แอฟริกาใต้,คนงานเหมือง,ติดอยู่ใต้ดิน,ฮาร์โมนี โกลด์,ซ่อมบำรุง,ข่าว,ข่าวต่างประเทศ,ไทยรัฐออนไลน์